Πρωτότυπο κέικ με μπράουνι
Και κέικ και μπράουνι σε ένα γλυκό! Η απόλαυση εις διπλούν!
140 γρ. κουβερτούρα, ψιλοκομμένη        , 3 κουτ. σούπας βούτυρο, 3 κουτ. σούπας ζάχαρη, 2 κουτ. σούπας αλεύρι για όλες τις χρήσεις,  1 αυγό , 120 γρ. βούτυρο, σε θερμοκρασία περιβάλλοντος, 1/2 κούπα (100 γρ.) ζάχαρη ,  2 αυγά, 1 κούπα (130 γρ.) αλεύρι για όλες τις χρήσεις, 1/4 κουτ. γλυκού μπέικιν πάουντερ, 4 κουτ. σούπας γάλα φρέσκο, πλήρες, ξύσμα από 1/2 πορτοκάλι ακέρωτο
Για να ετοιμάσουμε το κέικ με μπράουνι, πρώτα ντύνουμε εσωτερικά με λαδόκολλα μια μακρόστενη φόρμα του κέικ με διαστάσεις περίπου 10x20 εκ.Βάζουμε τη σπασμένη κουβερτούρα σε ένα κατσαρολάκι. Προσθέτουμε το βούτυρο. Τοποθετούμε σε χαμηλή φωτιά και ανακατεύουμε μέχρι να λιώσουν τα δύο υλικά.Ρίχνουμε τη ζάχαρη και ανακατεύουμε μέχρι να λιώσει και αυτή.Αποσύρουμε από τη φωτιά και προσθέτουμε το αλεύρι. Ανακατεύουμε μερικές φορές, ίσα να ενσωματωθεί.Χτυπάμε ελαφρά το αυγό χωριστά.Προσθέτουμε το χτυπημένο αυγό στο μείγμα και ανακατεύουμε μέχρι να ομογενοποιηθούν τα υλικά.Προθερμαίνουμε τον φούρνο στους 170°C.Ρίχνουμε το μείγμα του μπράουνι στη φόρμα και το ψήνουμε για 10 λεπτά.Στο μεταξύ, φτιάχνουμε το κέικ: Βάζουμε το βούτυρο και τη ζάχαρη στον κάδο του μίξερ.Ρίχνουμε τα αυγά ένα-ένα, προσθέτουμε σταδιακά λίγο-λίγο το αλεύρι, το μπέικιν πάουντερ, το γάλα και το ξύσμα, συνεχίζοντας το χτύπημα μέχρι να έχουμε ένα ομοιογενές μείγμα.Βγάζουμε το μισοψημένο μπράουνι από τον φούρνο και αδειάζουμε από πάνω το μείγμα του κέικ.Ξαναβάζουμε τη φόρμα στον φούρνο για περίπου 30 λεπτά.Δοκιμάζουμε τρυπώντας το κέντρο του γλυκού με ένα μαχαίρι (ή καλαμάκι). Αν βγει χωρίς υπολείμματα ζύμης κολλημένα επάνω του, είναι έτοιμο.Αφήνουμε το γλυκό να κρυώσει μέσα στη φόρμα για περίπου 15 λεπτά.Μετά το ξεφορμάρουμε, τουμπάροντας τη φόρμα σε μια σχάρα και το αφήνουμε να κρυώσει εντελώς για περίπου 1 ώρα.
Αλεύρι (ζύμες),Κακάο,Σοκολάτα